CELEX: 32011R0111
Language: bg
Date: 2011-02-07 00:00:00
Title: Регламент (ЕС) № 111/2011 на Комисията от 7 февруари 2011 година относно класирането на някои стоки в Комбинираната номенклатура

9.2.2011   
            
            
               BG
            
            
               Официален вестник на Европейския съюз
            
            
               L 34/33
            
         РЕГЛАМЕНТ (ЕС) № 111/2011 НА КОМИСИЯТА
   от 7 февруари 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 февруари 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул с конусовидна форма, направен от титаний. В долния си край има стебло, което е с външен нарез (т. нар. „изкуствена опора на зъбния заместител“).
                  Използва се в стоматологията. Неговото предназначение е да бъде завинтен в изкуствен зъбен корен, имплантиран в челюстта, и да свърже корена с изкуствената корона.
                  Артикулът се внася в стерилна опаковка.
                  
                      (1) Виж изображенията.
               
               
                  9021 29 00
               
               
                  Класирането се определя от общи правила 1 и 6 за тълкуване на Комбинираната номенклатура, от забележка 2, буква б) към Глава 90 и от текстовете на кодове по КН 9021 и 9021 29 00.
                  Предвид своята конструкция продуктът е специално предназначен за употреба в стоматологията и не може да се счита за част или принадлежност за обща употреба, както е посочено в забележка 2 към раздел XV. Следователно се изключва класиране съгласно раздел XV.
                  Като част от зъбни протези, артикулът следва да се класира в позиция 9021, която включва разнообразни стоматологични аксесоари за изработване на зъбни корони или зъбни протези (вж. също така Обяснителните бележки към Хармонизираната система към позиция 9021 (III) (Б), точка 4).
                  Ето защо продуктът трябва да бъде класиран в код по КН 9021 29 00 като част от зъбни протези.
               
            
         
      
         
      
         (1)  Изображенията са само за информация.